Нечым новым для Вас і для вучняў будзе тое, што зараз навучэнцы будуць атрымліваць менш адзнакаў, чым раней, а пад праверанай працай будзе знаходзіцца каментар ад настаўніка, што гэты вучань зрабіў добра, што кепска, а што мусіць выправіць; а таксама падказкі – як можна вучыцца лепш. Паводле даследаванняў аб’яднанне зваротнай інфармацыі і адзнакі негатыўна ўплывае на працэс навучання, таму я буду аддзяляць гэтыя два метады. Я буду папярэджваць вучняў, якія працы я буду ацэньваць паводле методыкі АА, а за якія яны атрымаюць адзнакі. Напрыканцы семестра вучні па-ранейшаму будуць атрымліваць традыцыйныя адзнакі.